ऐसा नहीं है कि नोएडा अथॉरिटी के अफसर ‘सॉलिड वेस्ट मैनेजमेंट रुल्स, 2016’ के बारे में जानते नहीं। वो जानते हैं कि केंद्र सरकार के इस दस्तावेज के तहत लैंडफिल साइट बनाते वक्त किस गाइडलाइंस का पालन करना होता है? यही वजह है कि नोएडा अथॉरिटी ने अखबार में छपवाए गए विज्ञापन में लिखा है - “ठोस अपशिष्ट प्रबंधन भारत सरकार द्वारा निर्गत सॉलिड वेस्ट (मैनेजमेंट एंड हैंडलिंग) रुल्स, 2016 के अनुरुप किया जाएगा। अस्थाई रुप से रखे गए ठोस अपशिष्ट को निस्तारित करने के लिए उक्त स्थल पर ही रेमेडिएशन प्लांट लगाया जाएगा, जिससे अपशिष्ट का निपटान लगातार किया जाता रहेगा। “